
Kome Allah želi dobro?


* 
* 
* 
* 
* 
* 
* 

 
Kome Allah želi dobro?

U ime Allaha, Milostivog, Samilosnog, hvala Allahu Gospodaru svih svjetova. Neka su Allahov salavat, selam i blagoslov na Poslanika Muhammeda, njegovu porodicu i sve ashabe.


Muavija  ibn Ebi Sufijan je prenio od Poslanika, sallallahu alejhi ve sellem, da je rekao: ***“* Kome Allah želi dobro, poduči ga propisima vjere. Allah je Onaj koji daje, a ja sam onaj koji dijeli. I neće prestati postojati skupina iz ovog ummeta ustrajna na Allahovom putu i neće im nauditi ko im se suprotstavi, sve dok ne stigne Allahova odredba.*”*** Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** je dokaz o vrijednosti znanja i traženju znanja. Kaže Uzvišeni Allah: ***“* Neka se po nekoliko njih iz svake zajednice potrudi da se upute u vjerske nauke i neka upozoravaju svoj narod kada im se vrate, da bi na oprezu bili.*”*** Pa je ***[znanje](https://pitajucene.com/search/znanj/questions/ "Pretraži pitanja o znanju")*** od najveličanstvenijih stvari kojima se osoba može okupirati. Znanje je poput ibadeta i put uspostave ove vjere. Zatim nas je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, obavijestio da je davanje znanja i pomoći u Allahovim rukama, a on je govorio samo ono što mu se govorilo i pojašnjavao objavu koja mu se spušta. Zatim je donio lijepu vijest o istini koja ostaje u ovom ummetu preko skupine koja će biti prisutna u svakom vremenu. Nema vremenskog perioda, a da oni nisu prisutni, a ta skupina je prepoznatljiva po istini i potpomognuta je u svakom vremenu i na svakom mjestu. Molimo Allaha da nas učini od takvih i da nas učini od onih koje će On pomoći, On je zaista Onaj koji mnogo daje, Plemeniti, Dobročinitelj, Milostivi i Samilosni.


 


Odgovorio šejh ***[Muhammed Jusri Ibrahim](https://pitajucene.com/search/Muhammed+Jusri+Ibrahim/answers/ "Pretraži odgovore od šejh Muhammed Jusri Ibrahim")***


Preuzeto sa: [https://www.youtube.com/watch?v=Lv2RATUqqb4&ab\_channel=IslamHouseBs](https://www.youtube.com/user/IslamHouseBs/videos)


